钦定古今图书集成/明伦汇编/闺媛典/第365卷 > 《谷风六章》
## 钦定古今图书集成/明伦汇编/闺媛典/第365卷 > 《谷风六章》

妇人为夫所弃，故作此诗。

习习谷风，以阴以雨。黾勉同心，不宜有怒。“《采葑》采菲”，
无以下体。德音莫违，及尔同死。〈比也〉

行道迟迟。中心有违。不远伊迩。薄送我畿。谁谓荼苦。
其甘如荠。宴尔新昏。如兄如弟。〈赋而比也〉

泾以渭浊，《湜湜》其沚。宴尔新昏，不我屑以。毋逝我梁，
毋发我笱。我躬不阅，遑恤我后。〈比也〉

“就其深矣，方之舟之。就其浅矣，泳之游之。何有何亡？
黾勉求之。”凡民有丧，匍匐救之。〈兴也〉

不我能慉，反以我为仇。既阻我德，贾用不售。昔育恐
育鞠，及尔颠覆。既生既育，比予于毒。〈赋也〉

我有旨蓄，亦以御冬。宴尔新昏，以我御穷。有洸有溃，
既诒我肄。不念昔者，伊余来墍。〈兴也〉